CK ต้นทุนก่อสร้าง-บริหารงานเพิ่ม ฉุดกำไร Q1/59 เหลือ 304.72 ลบ.
CK ต้นทุนก่อสร้าง-บริหารงานเพิ่ม ฉุดกำไร Q1/59 เหลือ 304.72 ลบ.ลดลง 30% จากปีก่อนที่มีกำไร 437.12 ลบ.
17 พ.ค. 2559

บริษัท ช.การช่าง จำกัด (มหาชน) หรือ CKรายงานผลการดำเนินงานประจำไตรมาส 1/2559 สิ้นสุดวันที่ 31 มี.ค.59 (รวมบริษัทย่อย)มีกำไรสุทธิ 304.72 ล้านบาท หรือมีกำไรสุทธิ 0.18 บาทต่อหุ้น ลดลง 30% เทียบกับช่วงเดียวกันของปีก่อนที่มีกำไรสุทธิ 437.12 ล้านบาท หรือมีกำไรสุทธิ 0.26 บาทต่อหุ้น
โดยผลการดำเนินงานที่กำไรลดลง เนื่องจากบริษัทและบริษัทย่อยมีต้นทุนในการรับเหมาก่อสร้าง การขายวัสดุและการบริหารรวมเพิ่มขึ้นอีกทั้งบริษัทและบริษัทย่อยมีรายได้อื่นลดลง เนื่องจาก บริษัท ทีทีดับบลิว จำกัด (มหาชน) ประกาศจ่ายเงินปันผลในไตรมาสที่ 2 ปี 2559 และกำไรจากการขายเงินลงทุนมีจำนวนลดลง